05/02/2020 | Administración LocalMunicipal
Ribeira
Aprobación definitiva da modificación da Ordenanza fiscal da taxa pola prestación do servizo de saneamento (B.1.14)

APROBACIÓN DEFINITIVA DA MODIFICACIÓN ORDENANZA FISCAL TAXA PRESTACIÓN SERVIZO DE SANEAMENTO (B.1.14), PREVIA RESOLUCIÓN ALEGACIÓNS PRESENTADAS DURANTE O TRÁMITE DE INFORMACIÓN AO PÚBLICO O Pleno da Corporación, na sesión ordinaria realizada con data 26 de novembro de 2019, aprobou inicialmente a modificación da vixente Ordenanza Fiscal B.1.14, que pasa a denominarse Reguladora da Taxa polos servizos de saneamento e depuración. SOMETIDO o devandito acordo de aprobación inicial de data 26 de novembro de 2019 a información pública (BOP n.º 230 de 3 de decembro de 2019) por un prazo de 30 días hábiles, que rematou o día 20 de xaneiro de 2020, presentáronse as seguintes alegacións: 1. Alegación presentada por Luís Antonio Pérez Barral, concelleiro do Bloque Nacionalista Galego do Concello de Ribeira, o día 19 de decembro de 2019, con rexistro de entrada número 2019/17627.2. Alegación presentada por Marius Ionel Felipe Benicio Huatay De Parias, como representante de Compromiso por Galicia no Concello de Ribeira, o día 26 de decembro de 2019, con rexistro de entrada número 2019/17879.3. Alegación presentada por José Manuel Vilas Álvarez, concelleiro-voceiro do Grupo Municipal Socialista, o día 3 de xaneiro de 2020, con rexistro de entrada número 2020/77.4. Alegación presentada por Vanesa Alexandra Egui Almadana, en calidade de concelleiro de Suma Ribeira, o día 17 de xaneiro de 2020, con rexistro de entrada número 2020/659. VISTO o informe emitido con data 28 de xaneiro de 2020 polos departamentos municipais de Intervención, Tesourería e Secretaría nos termos que obran no expediente. CONSIDERANDO os artigos 15 ao 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, así como os artigos 22.2. e), 47.1 e 107 da Lei 7/1985, do 2 de abril, Reguladora das Bases do Réxime Local. O PLENO DA CORPORACIÓN, en sesión extraordinaria de data 30/01/2020, previa deliberación e exame sobre o expediente, aprobou definitivamente a modificación da Ordenanza fiscal da taxa pola prestación do servizo de saneamento (B.1.14). De acordo co previsto no artigo 70.2 da Lei 7/1985, do 2 de abril, e 17.4 do Real decreto lexislativo 2/2004, do 5 de marzo, e para os efectos da súa entrada en vigor, publícase o texto íntegro da ordenanza fiscal modificada: “ORDENANZAS FISCAIS E REGULADORAS DE PREZOS PÚBLICOS B. Ordenanzas reguladoras de taxas. B.1. Ordenanzas reguladoras de taxas pola prestación de servizos públicos. B.1.14. ORDENANZA FISCAL REGULADORA DA TAXA POLA PRESTACIÓN DOS SERVIZOS DE SANEAMENTO E DEPURACIÓN. ARTIGO 1.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, do 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola prestación dos servizos de saneamento e depuración, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004. ARTIGO 2.–Obxecto de gravame.1.–Constitúe o obxecto de gravame da taxa: a) A prestación do servizo de acometida a rede municipal de saneamento, a realizar polo concesionario do servizo. b) A prestación dos servizos de evacuación de excretas, augas pluviais, negras e residuais a través das redes de sumidoiros municipais, e a súa depuración, de recepción obrigatoria en virtude do artigo 34 do Regulamento de Servizos das Corporacións Locais polo seu carácter hixiénico-sanitario. c) A emisión, por parte do Servizo Municipal de Saneamento, dos informes ós que se refire o Regulamento Municipal de Verteduras, con ocasión da solicitude do permiso de vertedura por parte de usuarios non domésticos, así como das actuacións de inspección e comprobación ás que se refire o citado Regulamento.2.–Non estarán suxeitas á taxa as fincas derruídas, declaradas ruinosas ou que teñan condición de solar ou terreo. ARTIGO 3.–Suxeito pasivo.1.–Son suxeitos pasivos contribuíntes as persoas físicas e xurídicas, e as entidades ás que se refire o artigo 35.4 da Lei Xeral Tributaria, que sexan: a) Cando se trate de concesión de licenza de acometida á rede: propietario, usufrutuario ou titular do dominio útil da finca á que se realice a acometida. b) No caso do feito impoñible salientado no anterior artigo 2.1. b): Os ocupantes ou usuarios das fincas do termo municipal beneficiarias dos devanditos servizos, ben sexan habitacionistas ou arrendatarios, incluso en precario.2.–En todo caso, terán a consideración de suxeitos pasivos substitutos do contribuínte os propietarios dos inmobles beneficiarios do servizo, os cales poderán repercutir, no seu caso, as cotas sobre os respectivos usuarios do servizo. ARTIGO 4.–Responsables.1.–Responderán solidariamente das obrigas tributarias do suxeito pasivo as persoas físicas ou Xurídicas ás que se refire o artigo 42 da Lei Xeral Tributaria.2.–Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. ARTIGO 5.–Cota tributaria.1.–Acometida á rede xeral municipal: A cota tributaria polo outorgamento de licenza ou autorización para a acometida á rede xeral de saneamento coincidirá co importe do presuposto da obra presentado pola empresa concesionaria e aprobada polo órgano competente da Administración Municipal, previo informe do técnico competente. Estes presupostos deberán confeccionarse de acordo co cadro de prezos que deber á ser aprobado previamente pola Xunta de Goberno Local.2.–As cotas tributaria a esixir pola utilización das redes de sumidoiros, e a súa depuración, á que se refire o artigo 2.1. b) determinarase en función da cantidade de auga utilizada na finca, valorada de acordo ca taxa correspondente. A tal efecto, aplicarase a seguinte tarifa: 2.1.–Epígrafe de Saneamento: 2.1. a) Uso doméstico: – Mínimo trimestral de 30 m 3: 0,116613 €/m 3 – Excesos do mínimo anterior: 0,144392 €/m 3 2.1. b) Uso industrial e de obras: – Mínimo trimestral de 90 m 3: 0,140195 €/m 3 – Excesos do mínimo anterior: 0,182803 €/m 3 2.1. c) Industrias de alto consumo: – Mínimo trimestral de 500 m 3: 0,116806 €/m 3 – Excesos do mínimo anterior: 0,144420 €/m 3 2.2.–Epígrafe de depuración: 2.2. a) Uso doméstico: – Mínimo trimestral de 30 m 3: 0,597 €/m 3 – Excesos do mínimo anterior: 0,190000 €/m 3 2.1. b) Uso industrial e de obras: – Mínimo trimestral de 90 m 3: 0,199 €/m 3 – Excesos do mínimo anterior: 0,450000 €/m 3 2.1. c) Industrias de alto consumo, con destino ó emisario do Touro ou destino a emisario propio: – Mínimo trimestral de 500 m 3: 0,000000 €/m 3 – Excesos do mínimo anterior: 0,000000 €/m 3 2.1. d) Industrias de alto consumo, con destino distinto ó emisario do Touro ou distinto de emisario propio: – Mínimo trimestral de 500 m 3: 0,270000 €/m 3 – Excesos do mínimo anterior: 0,190000 €/m 3 3.–En ningún caso poderá tomarse un consumo de auga que sexa inferior ó mínimo facturable pola súa subministración. A cota resultante da consideración deste consumo terá o carácter de mínimo esixible.4.–No caso de inmobles carentes de subministro municipal de auga potable, a cota tributaria será o mínimo establecido no apartado anterior.5.-As cantidades a esixir con ocasión da práctica das análises esixidas polo Regulamento Municipal de Verteduras, deberán axustarse ás seguintes contías: As cantidades a esixir con ocasión das actuacións de comprobación e inspección ás que se refire o Regulamento Municipal de Verteduras, deberán axustarse ás seguintes contías: 6.–A cota de saneamento quedará reducida ao 50% para os contribuíntes beneficiarios da Renda de Integración Social de Galicia (RISGA). 6.1. O carácter desta redución é rogado, xurdindo efecto a súa concesión no período de liquidación seguinte ó da solicitude.6.2. Os interesados que desexen solicitar esta redución da cota da taxa, deberán presentar o modelo normalizado aprobado polo Concello de Riveira debidamente cuberto, achegando a seguinte documentación: a) Solicitude da redución mediante o modelo que se facilitará por este Concello. b) Fotocopia do NIF das persoas físicas solicitantes, así como no seu caso, xustificante que acredite a actuación a través de representación e NIF da persoa que actúe como representante. c) Fotocopia compulsada do acordo de concesión da RISGA. d) Fotocopia do último recibo de pago da taxa polo servizo de saneamento e depuración e /ou de auga. e) Identificación da referencia catastral do inmoble obxecto da prestación do servizo de subministración de auga potable (copia do recibo do imposto sobre bens inmobles.) no que debe constar correctamente a titularidade catastral do inmoble. f) No caso en que o inmoble obxecto do servizo onde resida o solicitante non sexa da súa propiedade, deberá achegar ademais: 1. Fotocopia do NIF do propietario do inmoble.2. Fotocopia do contrato de aluguer ou documento que acredite que o propietario do inmoble cédelle o uso do mesmo ao solicitante da redución.6.3. Se a solicitude non reúne os requisitos sinalados nos puntos anteriores, requirirase ó interesado na forma establecida no artigo 68 da Lei 39/2015, do 1 de outubro, do Procedemento Administrativo Común das Administracións Públicas, para que nun prazo de 10 días enmende a falta ou achegue os documentos preceptivos, coa indicación de que, se así non o fixesen, considerarase que desistiu da súa petición logo de resolución ditada para o efecto.6.4. Tanto o propietario do ben inmoble obxecto da prestación do servizo como o beneficiario terán a obriga de comunicar á administración municipal calquera modificación nos datos relativos a esta redución.6.5. No caso de renovacións, cando o réxime protector (RISGA) ao que estea acollido o interesado se acorde por un período de tempo determinado, deberanse presentar soamente os documentos expresados nas letras a) e c) do punto 2 deste apartado.6.6. O cambio de domicilio por parte do beneficiario suporá o cese do desfrute da redución da cota tributaria con efectos no mesmo trimestre en que efectivamente se probe. No seu caso deberá facer unha nova solicitude con todos os documentos expresados no punto 2 deste artigo para o recoñecemento da mesma no novo domicilio.7.–A cota de depuración quedará reducida ao 50% para os contribuíntes, nos seguintes casos: a) Para os contribuíntes beneficiarios da Renda de Integración Social de Galicia (RISGA). b) Para os contribuíntes que cobren pensións non contributivas. c) Para os contribuíntes membros dunha unidade familiar (mínimo de tres membros), que teñan uns ingresos inferiores ou iguais a 2,5 veces o Indicador Público de Renda de Efectos Múltiples (IPREM). Enténdese por unidade familiar: En caso de matrimonio(modalidade 1.ª): A integrada polos cónxuxes non separados legalmente e, se os houbera: 1. Os fillos menores, con excepción dos que, co consentimento dos pais, vivan independentemente destes.2. Os fillos maiores de idade incapacitados xudicialmente suxeitos a patria potestade prorrogada ou rehabilitada. A maioría de idade alcánzase aos 18 anos. Osfillosmaiores de dezaoito anos cunha minusvalía superior ó 33 %. En defecto de matrimonio ou nos casos de separación legal (modalidade 2.ª): A formada polo pai ou a nai e a totalidade dos fillos que convivan cun ou outra e reúnan os requisitos sinalados para a modalidade 1.ª anterior. Calquera outra agrupación familiar distinta das anteriores non constitúe unidade familiar. Ninguén poderá formar parte de dúas unidades familiares ao mesmo tempo. A determinación dos membros da unidade familiar realizarase atendendo á situación existente o día 31 de decembro de cada ano. Por tanto, se un fillo cumprise 18 anos durante o ano, xa non formará parte da unidade familiar nese período impositivo. d) Para os contribuíntes titulares de familia numerosa, que teñan uns ingresos que non superen o dobre do salario mínimo interprofesional.7.1.–O carácter desta redución é rogado, xurdindo efecto a súa concesión como se indica para cada caso.7.2.–Os interesados que desexen solicitar esta redución da cota da taxa, deberán presentar o modelo normalizado aprobado pola alcaldía, de Riveira debidamente cuberto, achegando a seguinte documentación: a) Para os contribuíntes beneficiarios da Renda de Integración Social de Galicia (RISGA). Deberán presentar a mesma documentación que a recollida no punto 6 anterior, xurdindo efecto a súa concesión no período de liquidación seguinte ó da solicitude. b) Para os contribuíntes que cobren pensións non contributivas. Deberán presentar a seguinte documentación, no 4.ª trimestre do exercicio impositivo anterior ao que pretendan que produza efectos:  A indicada nos apartados a), b), d), e), e f) do apartado 6.2 anterior.  Certificado emitido pola Seguridade Social de percibir pensión contributiva. c) Para os contribuíntes membros dunha unidade familiar (mínimo de tres membros), que teñan uns ingresos inferiores ou iguais a 2,5 veces o Indicador Público de Renda de Efectos Múltiples (IPREM), Deberán presentar a seguinte documentación, no 4.º trimestre do exercicio impositivo anterior ao que pretendan que produza efectos:  A indicada nos apartados a), b), d), e), e f) do apartado 6.2 anterior.  Derradeira declaración do IRPF presentada, ou no seu caso certificado emitido polaAxencia Estatal da Administración Tributaria de non estar obrigado a presentar IRPF, de cada un dos membros da unidade familiar.  Certificado de imputación de rendas emitido pola Axencia Estatal da Administración Tributaria, de cada un dos membros da unidade familiar. d) Para os contribuíntes titulares de familia numerosa, que teñan uns ingresos que non superen o dobre do salario mínimo interprofesional, Deberán presentar a seguinte documentación, no 4.º trimestre do exercicio impositivo anterior ao que pretendan que produza efectos:  A indicada nos apartados a), b), d), e), e f) do apartado 6.2 anterior.  Certificado de empadroamento na vivenda obxecto de solicitude.  A condición e categoría de familia numerosa, por medio do título oficial (fotocopia compulsada).  Derradeira declaración do IRPF presentada, ou no seu caso certificado emitido pola Axencia Estatal da Administración Tributaria de non estar obrigado a presentar IRPF, de cada un dos membros da unidade familiar.  Certificado de imputación de rendas emitido polaAxencia Estatal da Administración Tributaria, de cada un dos membros da unidade familiar.7.3. A bonificación regulada nos apartados b), c), e d) do apartado 7, solo producirá efectos para o período impositivo seguinte ao que se insta a súa concesión, debendo solicitar prórroga nos seguintes períodos impositivos aportando de novo a documentación que acredite que se seguen a cumprir os requisitos. En calquera caso a presentación da solicitude, fóra do prazo establecido no apartado anterior, dará lugar a que xurdirá efectos no seguinte período de liquidación ó da solicitude. ARTIGO 6.–Devengo.1.–Devéngase a taxa e nace a obriga de contribuír cando se inicie a actividade municipal que constitúe o feito impoñible. A estes efectos, enténdese iniciada a devandita actividade para as novas acometidas, dende o momento de solicitar a preceptiva licenza municipal, ou dende a data en que debeu solicitarse, de omitirse este trámite.2.–Os servizos de evacuación de excretas, augas pluviais, negras o residuais, e a súa depuración, teñen carácter obrigatoria para tódalas fincas do Municipio, que teñan fachada a rúas, prazas ou vías públicas nas que existan redes de sumidoiros, sempre que a distancia entre a rede e a finca non exceda de 100 metros, e devengarase a taxa dende que exista a acometida á rede municipal ou, aínda que os interesados non procedan a efectuar a acometida á rede municipal, cando así o dispoña unha resolución municipal ó efecto. ARTIGO 7.–Declaración, liquidación e ingreso.1.–Os suxeitos pasivos formularán as declaracións de alta e baixa no censo ou padrón de suxeitos pasivos da taxa, no prazo que media entre a data na que se produza a variación na titularidade da finca e o último día do mes natural seguinte. Estas últimas declaracións surtirán efecto a partir da primeira liquidación que se practique unha vez finalizado o prazo de presentación das devanditas declaracións de alta e baixa. A inclusión inicial no censo ou padrón fiscal farase de oficio unha vez concedida a licenza de acometida á rede.2.–As cotas esixibles pola prestación dos servizos os que se refire o artigo 2.1. b) desta Ordenanza liquidaranse e recadaranse trimestralmente mediante a elaboración dun padrón fiscal ou matrícula, xunto coas taxas pola prestación dos servizos de recollida do lixo e abastecemento municipal de auga potable. Estas liquidacións, de conformidade co previsto no artigo 102.3 da Lei Xeral Tributaria, serán notificadas colectivamente mediante a inserción de anuncios no Boletín Oficial da Provincia e nos lugares de costume.3.–A liquidación da cota tributaria pola acometida á rede xeral, o contribuínte formulará a oportuna solicitude no Rexistro Xeral do Concello, que será aprobada polo órgano competente do Concello simultaneamente ó outorgamento da licenza de enganche. A recadación levarase a cabo polo concesionario do servizo, unha vez realizada a notificación ó interesado segundo o previsto no art.102.1 e 102.2 da Lei Xeral Tributaria. Nas licencias de acometida, de producirse desestimento con posterioridade ó outorgamento da licenza, procederá tan só a devolución da contía aboada por esta taxa sempre que as obras correspondentes non tiveran comezado.4.–As cotas esixibles con ocasión da realización das análises e emisión de informes, así como das actuacións de comprobación e investigación ás que se refire o Regulamento Municipal de Verteduras, serán directamente abonados á empresa concesionaria do Servizo, podendo esta esixir o depósito previo dos correspondentes importes. En todo caso, con carácter trimestral, e dentro dos trinta días posteriores ó remate de cada trimestre natural, a empresa Concesionaria do Servizo deberá remitir a este Concello relación das contías esixidas como consecuencia das referidas actuacións.5.–As cotas desta taxa liquidadas e non satisfeitas en período voluntario de cobranza, esixiranse mediante o procedemento administrativo de prema. ARTIGO 8.–Infraccións e sancións. En todo o relativo a cualificación de infraccións tributarias así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. DISPOSICIÓN TRANSITORIA As tarifas do epígrafe de depuración do artigo 5.2.2 desta Ordenanza fiscal serán de aplicación unha vez que as Depuradoras de Corrubedo e Aguiño xeren custes con cargo ó Concello de Riveira. DISPOSICIÓN FINAL A presente modificación da Ordenanza Fiscal, aprobada polo pleno do Concello en sesión de data 30-01-2020, entrará en vigor no mesmo día da súa publicación no Boletín Oficial da Provincia e será de aplicación a partir dese mesmo día, permanecendo en vigor ata a súa modificación ou derrogación expresas. Riveira, a 31 de xaneiro de 2020. O alcalde Manuel Ruiz Rivas